Diari Oficial de la Generalitat Valenciana


Sumari del DOGV 3346, del 07-10-1998 (1998/8356)

ACORD de 22 de setembre de 1998, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament d'Alaquàs.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3346

Data del DOGV
:   07-10-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/8356


Data del document
:   22-09-1998

Organisme emissor
:   Conselleria de Presidència

Tipus de document
:   Acord

ACORD de 22 de setembre de 1998, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament d'Alaquàs. [1998/Q8356]
  
El Govern Valencià, en la reunió del dia 22 de setembre de 1998, adoptà l'acord següent:
  
L'Ajuntament d'Alaquàs, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del Projecte de Millora i Ampliació del Camí del Bovalar.
  
Aquesta declaració d'ocupació urgent es justifica per les següents raons:
  
Les obres contingudes en el projecte són parcialment finançades amb càrrec al Pla Operatiu Local per a 1998, de la Diputació Provincial de València, per la qual cosa la no execució d'aquestes, dins de la dita anualitat, comportaria la perduda per l'Ajuntament de la corresponent subvenció. Això, atesa la no disponibilitat en aquest moment dels terrenys necessaris per a l'execució de dites obres, fa necessària l'ocupació urgent dels immobles afectats.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i no es presentaren al·legacions. Hi consta l'aprovació del projecte tècnic d'obres, l'acta de replantejament i l'oportuna retenció de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, i a proposta del conseller de Presidència, el Govern Valencià
  
ACORDA
  
Declarar l'ocupació urgent dels béns i drets subjectes a expedient d'expropiació forçosa, instruïda per l'Ajuntament d'Alaquàs, per a l'execució del Projecte de Millora i Ampliació del Camí del Bovalar.
  
Relació de béns afectats
  
Polígon: 1
  
Parcel·la: 47
  
Sup. a expropiar: 284,7 m²
  
Ús: tarongers
  
Titular real: desconegut
  
Titular cadastral: Vicente Marco Casañ
  
Aquest acord haurà de publicar-se en el Diari Oficial de la Generalitat Valenciana, als efectes de l'article 56.2, del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit al·legacions davant de la corporació local expropiadora, als efectes d'esmenar possibles errors que s'hagen fet en relacionar els béns afectats per l'ocupació urgent.
  
Contra el present acord, que posa fi a la via administrativa, procedeix interposar, després de la comunicació prèvia preceptiva al Govern Valencià, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació d'aquest acord en el Diari Oficial de la Generalitat Valenciana, de conformitat amb allò que s'ha establit en els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 37.1, 57.2.f i 58, de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercitar qualsevol altre recurs que estimen oportú.
  
València, 22 de setembre de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO